નીલમ પંચાલ

નીલમ પંચાલ (૨૪ નવેમ્બર ૧૯૮૪) એ એક ભારતીય સિનેમા અને ટેલિવિઝન અભિનેત્રી છે. તેણીએ હમારી દેવરાની, રુક જાના નહી, એક વીર કી અરદાસ… વીરા, લાજવંતી અને ઈશ્કબાઝ સહિતની ટેલિવિઝન ધારાવાહિકોમાં અભિનય આપ્યો છે. તેણીએ ૨૦૧૯માં ગુજરાતી ચિત્રપટ હેલ્લારો માં કામ કર્યુ હતું. તે ચિત્રપટ માટે તેણીએ ૬૬મો રાષ્ટ્રીય ફિલ્મ પુરસ્કાર સ્પેશિયલ જ્યુરી એવોર્ડ જીત્યો હતો.

 જીવનચરિત્ર 
નીલમે અમદાવાદની એચ.એલ.કોલેજ ઓફ કોમર્સમાં અભ્યાસ કર્યો છે. શરૂઆતમાં તેણીએ ડીડી ગિરનાર પર એક ડાળના પંખી, ગીત ગુંજન, અને યુવા સંગ્રામ, ઈટીવી ગુજરાતી પર પરણ્યા એટલે પતી ગયા, પતિ પત્ની અને વાવાઝોડું અને ઝી ગુજરાતી પર સરસ્વતીચંદ્ર સહિત અનેક ગુજરાતી ભાષાની ટેલિવિઝન ધારાવાહિકોમાં જોવા મળી હતી.

તેણીએ ૨૦૦૭ ની ગુજરાતી ચિત્રપટ સ્નેહ ના સગપણ થી તેના સિનેમા ક્ષેત્રે પદાર્પણ કર્યુ. ૨૦૧૯ માં તેણી એ ગુજરાતી પીરિયડ ડ્રામા ચિત્રપટ હેલ્લારો માં અભિનય કર્યો હતો. જેમાં તેણીને ૬૬મા રાષ્ટ્રીય ફિલ્મ પુરસ્કારો માં શ્રેષ્ઠ ફિચર ફિલ્મ માટેનો રાષ્ટ્રીય પુરસ્કાર જીત્યો હતો. અને તેણીના અભિનય માટે તેણીએ વિશેષ જ્યુરી એવોર્ડ પણ મેળવ્યો હતો. સકારાત્મક સમીક્ષાઓ માટે આ ચલચિત્ર ૮ નવેમ્બર ૨૦૧૯ ના રોજ સિનેમાઘરોમાં પ્રદર્શિત કરવામાં આવ્યું હતું જેમાં તેણીના અભિનયની પ્રેક્ષકો દ્વારા પ્રશંસા કરવામાં આવી હતી.

તેણી હમારી દેવરાની, રુક જાના નહી, એક વીર કી અરદાસ… વીરા, લાજવંતી અને ઈશ્કબાઝ સહિત હિન્દી ટેલિવિઝન શ્રેણીઓમાં જોવા મળી હતી. તેણીએ ૨૦૨૦માં મરાઠી ભાષાની ટેલિવિઝન શ્રેણી વૈજુ નં.૧ માં પારૂલ નામની ગુજરાતી મહિલાનું પાત્ર ભજવ્યું હતું.

તેણીએ ભારત ભાગ્ય વિધાતા નાટકમાં કસ્તુરબા ગાંધીનું પાત્ર ભજવ્યું હતું. તેણી એ ૨૦૧૭ માં કાબીલ ચિત્રપટ સાથે હિન્દી સિનેમામાં પ્રવેશ કર્યો હતો.

તેણીએ વિજયગીરી બાવા દિગ્દર્શિત ગુજરાતી ચિત્રપટ ૨૧મું ટિફિનમાં મુખ્ય ભૂમિકા ભજવી છે.

ચલચિત્રો
વર્ષશીર્ષકપાત્રભાષાનોંધ૨૦૦૭સ્નેહ ના સગપણગુજરાતીગુજરાતી સિનેમા ક્ષેત્રે પદાર્પણ૨૦૧૭કાબીલઝફર ની પત્નીહિન્દીહિન્દી સિનેમા ક્ષેત્રે પદાર્પણ૨૦૧૯હેલ્લારોલીલાગુજરાતી૬૬માં રાષ્ટ્રીય ફિલ્મ પુરસ્કાર સ્પેશિયલ જ્યુરી એવોર્ડ૨૦૨૧૨૧મું ટિફિનનીતલ ની મમ્મી ગુજરાતી ૨૦૨૩વશબીનાગુજરાતી

શ્રેણી
વર્ષશીર્ષકપાત્રભાષાચેનલનોંધ૨૦૦૩પતિ પત્ની અને વાવાઝોડુંગુજરાતીઈટીવી ગુજરાતીએક ડાળ ના પંખીગુજરાતીડીડી ગિરનારગીત ગુંજનગુજરાતીડીડી ગિરનારસિંગીંગ શોયુવા સંગ્રામગુજરાતીડીડી ગિરનારગેમ શોસરસ્વતીચંદ્રગુજરાતીઝી ગુજરાતી૨૦૦૮-૧૨હમારી દેવરાનીરાજેશ્વરી ગૌતમ નાણાવટીહિન્દીસ્ટાર પ્લસ૨૦૧૧-૧૨રુક જાના નહીંમાલતી દેવી સિંહહિન્દીસ્ટાર પ્લસ૨૦૧૨ક્રાઈમ પેટ્રોલવકીલ ગાયત્રીહિન્દીસોની ટીવી૨૦૧૨-૧૫એક વીર કી અરદાસ... વીરાઅમૃત કૌરહિન્દીસ્ટાર પ્લસ૨૦૧૫-૧૬લાજવંતીશકુંતા કિશનલાલ ભારદ્વાજહિન્દીઝી ટીવી૨૦૧૬-૧૯ઈશ્કબાઝસાહીલ ની મમ્મીહિન્દીસ્ટાર પ્લસ૨૦૧૬મન મેં હૈ વિશ્વાસરસીલાહિન્દીસોની ટીવી૨૦૨૦વૈજુ નં.૧પારૂલમરાઠીસ્ટાર પ્રવાહ

સંદર્ભ

બાહ્ય કડીઓ


શ્રેણી:ગુજરાતી અભિનેત્રી
શ્રેણી:૧૯૮૪માં જન્મ